Korai fázisban lévő technológiai vállalkozások jelentkezését is várja az OXO csoport

Idén júliusban a Nemzeti Kutatási, Fejlesztési és Innovációs Hivatal az Innovációs és Technológiai Minisztérium támogatásával meghirdette az inkubátoroknak szóló, 2 milliárd forint keretösszegű Startup Factory pályázatot. A szeptemberi beadást követően december elején nyilvánossá vált a támogatott inkubátorok listája, melyek között az OXO Labs Kft. is szerepel. Ennek okán az OXO csoport az érettebb cégek finanszírozása mellett újra várja korai fázisú, induló innovatív vállalkozások jelentkezését is, melyek közül legalább tíz ígéretes kezdeményezést fog beválogatni portfóliójába a következő két évben.